Noverint universi præsentes et futuri, quod Letbaldus de Nanto, miles, et uxor ejus, Matildis, laude et assensu filiorum suorum, Guidonis, militis, et Johannis, fratrum, et Anselici, filii ejusdem Mathildis, vendiderunt W., priori Sancti Petri Cluniacensis de Belna, mansum qui est inter domum ipsius prioris et mansum Bergeriorum, et ab eodem receperunt pretium venditionis, scilicet valenciam quatuor viginti et decem librarum; et tenentur ut venditores garantire. In cujus rei memoriam et testimonium præsens carta ad preces utriusque partis munita est sigillo communiæ Belnensis. Actum est hoc publice et sollempniter apud Belnam, anno ab incarnatione Domini nostri Jesu Christi millesimo ducentesimo quarto decimo, mense octobris.